Francia Márquez

Francia Elena Márquez Mina (☆ 1 di desèmber 1981 na Suarez, departamento di Cauca, Colombia) ta un aktivista sosial, ambiental i di derecho humano, feminista, abogado i polítiko kolombiano ku ta desde 7 di ougùstùs 2022 e visepresidente di Colombia. E ta e di dos muhé, despues di Marta Lucía Ramírez, pa okupá e funshon aki i e promé di orígen afrokolombiano.

Na 2018 el a risibí e Premio Goldman di Medio Ambiente pa su akshonnan kontra minamentu ilegal di oro den su pueblo La Toma 1. Márquez ta konosí di e organisashon di "La Marcha de los Turbantes", un grupo di alrededor 70 muhé ku a marcha pa e kapital Bogota demandando un paro na e explotashon ilegal di e mineronan i minanan den nan pueblo. Huntu ku Gustavo Petro Márquez el a keda elegí den e elekshon presidensial dia 19 di yüni 2022 komo visepresidente di Colombia. 

Category:Hende
Category:Politiko
Category:Colombia